laion/Wikipedia-Exotic huggingface dataset:
সুজয় ঘোষ

সুজয় ঘোষ হলেন একজন ভারতীয় বাঙালি চলচ্চিত্র পরিচালক, অভিনেতা, ও চিত্রনাট্যকার। ২০০৩ সালে মুক্তিপ্রাপ্ত চলচ্চিত্র ঝংকার বিটসের মাধ্যমে তিনি চলচ্চিত্র পরিচালনা শুরু করেন। তার পরিচালিত অন্যান্য চলচ্চিত্রগুলো হল হোম ডেলিভারি (২০০৫), আলাদিন (২০০৯), কহানী (২০১২), ও কহানী ২ (২০১৬)। সুজয় ১৯৬৬ সালে ভারতের পশ্চিমবঙ্গের কোলকাতায় জন্মগ্রহণ করেন। তিনি সেন্ট জেমস স্কুলে পড়াশুনা করেন। তিনি কোলকাতার ভবানীপুরে বাস করতেন এবং পরে তার ১৩ বছর বয়সে তিনি লন্ডনে চলে যান। সেখানে তিনি কুইন এলিজাবেথ কলেজ ডার্লিংটনে তার এ লেভেল সম্পন্ন করেন। তিনি ম্যানচেস্টার বিশ্ববিদ্যালয় থেকে প্রকৌশল ও এমবিএ ডিগ্রি অর্জন করেন। সুজয় রয়টার্সের দক্ষিণ এশীয় মিডিয়া প্রধান হিসেবে কাজ করেছেন। এসময়ে তিনি একটি গল্পের চিত্রনাট্য রচনা করেন এবং চলচ্চিত্র নির্মাণ করার উদ্দেশ্যে ১৯৯৯ সালে তিনি রয়টার্সের চাকরি ছেড়ে দেন। সুজয়ের পরিচালনায় অভিষেক হয় ২০০৩ সালে অল্প বাজেটের ঝংকার বিটস দিয়ে। রাহুল দেব বর্মণকে উৎসর্গ করা চলচ্চিত্রটি অবিশ্বাস্যভাবে হিট হয়। তার পরবর্তী চলচ্চিত্র হোম ডেলিভারি (২০০৫) বক্স অফিসে আশাব্যঞ্জক সাফল্য লাভ করে নি। তার পরিচালিত তৃতীয় চলচ্চিত্র ফ্যান্টাসীধর্মী আলাদিন (২০০৯)। এতে অভিনয় করেন অমিতাভ বচ্চন, রিতেশ দেশমুখ, জ্যাকুলিন ফার্নান্দেজ ও সুনীল দত্ত। ছবিটি বক্স অফিসে মুখ থুবড়ে পড়ে। তার পরিচালিত চতুর্থ চলচ্চিত্র কহানী (২০১২)। এতে প্রধান চরিত্রে অভিনয় করেন বিদ্যা বালান। ছবিটি বাণিজ্যিক সফলতা অর্জন করে এবং সমালোচকদের প্রশংসা লাভ করে। সুজয় শ্রেষ্ঠ চিত্রনাট্যের জন্য জাতীয় চলচ্চিত্র পুরস্কার ও ফিল্মফেয়ার শ্রেষ্ঠ পরিচালক পুরস্কার লাভ করেন। পরের বছর ২০১৩ সালে তিনি ঋতুপর্ণ ঘোষ পরিচালিত শেষ চলচ্চিত্র সত্যান্বেষী-এ প্রধান চরিত্র ব্যোমকেশ বকশীর ভূমিকায় অভিনয় করেন। এই চলচ্চিত্র দিয়ে তার চলচ্চিত্রে অভিনয়ে অভিষেক ঘটে। ২০১৬ সালে তিনি কহানীর অনুবর্তী পর্ব কহানী ২: দুর্গা রানী সিং নির্মাণ করেন। ছবিটি তেমন ব্যবসাসফল হয় নি। সুজয় বৈশালীকে বিয়ে করেন। বৈশালী একজন মনোরোগ বিশেষজ্ঞ। তাদের দুই সন্তান। কন্যা দিয়া এবং পুত্র অগ্নি একজন রাগবি খেলোয়াড়। "Vidya Balan is a character-driven actress: Sujoy Ghosh"। দ্য টাইমস অব ইন্ডিয়া (ইংরেজি ভাষায়)। ১১ মার্চ ২০১২। সংগ্রহের তারিখ ১৮ জুন ২০১৭।  "Aladin Box office verdict : Disaster"। ইন্ডি সিনে (ইংরেজি ভাষায়)। ২০০৯। ২৮ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৭।  "Finally Sujoy Ghosh's Kahani to go on floor"। মিড ডে (ইংরেজি ভাষায়)। ৮ সেপ্টেম্বর ২০১০। ২২ জুন ২০১৯ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৭।  "When Sujoy Ghosh saved Vidya Balan's life..."। news18 (ইংরেজি ভাষায়)। ২ মার্চ ২০১২। সংগ্রহের তারিখ ১৮ জুন ২০১৭।  "Kahaani collects around Rs 14 crores"। দ্য টাইমস অব ইন্ডিয়া (ইংরেজি ভাষায়)। ১০ জানুয়ারি ২০১২। সংগ্রহের তারিখ ১৮ জুন ২০১৭।  "Rituparno Ghosh's cinematographer, not Sujoy Ghosh to complete Satyanweshi"। হিন্দুস্তান টাইমস (ইংরেজি ভাষায়)। ১০ জুন ২০১৩। সংগ্রহের তারিখ ১৮ জুন ২০১৭।  "'Kahaani' dir Sujoy Ghosh to play Byomkesh Bakshi"। নিউজ ১৮ (ইংরেজি ভাষায়)। ১৩ ডিসেম্বর ২০১২। সংগ্রহের তারিখ ১৮ জুন ২০১৭।  Nagpaul D'souza, Dipti (১১ ডিসেম্বর ২০১৬)। "If a film fits Vidya Balan, I go to her first, or I write a film just for her: Sujoy Ghosh"। ইন্ডিয়ান এক্সপ্রেস (ইংরেজি ভাষায়)। সংগ্রহের তারিখ ১৮ জুন ২০১৭।  ইন্টারনেট মুভি ডেটাবেজে সুজয় ঘোষ (ইংরেজি)
রুম্মান রইস

রুম্মান রইস (উর্দু: رومان رئیس‎‎; জন্ম ১৮ অক্টোবর ১৯৯১) একজন পাকিস্তানি ক্রিকেটার যিনি ইউনাইটেড ব্যাংক লিমিটেড এবং পাকিস্তান জাতীয় ক্রিকেট দলের হয়ে খেলেন। ২০১৬ আইসিসি বিশ্ব টুয়েন্টি২০ প্রতিযোগিতার জন্য তাকে পাকিস্তানের স্কোয়াডে নির্বাচিত করা হয়েছিল, তবে হাঁটুতে আঘাতের কারণে তাকে বাদ দেওয়া হয়েছিল। ২৭শে সেপ্টেম্বর ২০১৬-এ তিনি তার টুয়েন্টি২০ আন্তর্জাতিক (টি২০) ম্যাচে আত্নপ্রকাশ করেন ওয়েস্ট ইন্ডিজের বিপক্ষে ম্যাচে। ২০১৭ আইসিসি চ্যাম্পিয়ন্স ট্রফির জন্য রইসকে প্রাথমিকভাবে পাকিস্তানের স্কোয়াডে নাম দেওয়া হয়নি, তবে আহত ওয়াহাব রিয়াজের পরিবর্তে দলে তাকে দলভুক্ত করা হয়। এক দিনের আন্তজার্তিক (ওডিআই) ম্যাচে তার অভিষেক ঘটে ১৪ জুন ইংল্যান্ডের বিপক্ষে আহত মোহাম্মদ আমিরের পরিবর্তে। তিনি ৪৪ রানে দুই উইকেট নেন এবং ইংল্যান্ডের ওপেনিং ব্যাটসম্যান অ্যালেক্স হেলস কে আউট করেন। "Rumman Raees"। ESPN Cricinfo। সংগ্রহের তারিখ ২৪ নভেম্বর ২০১৫।  "Pakistan pick Manzoor, Raees for WT20"। ESPN Cricinfo। সংগ্রহের তারিখ ১০ ফেব্রুয়ারি ২০১৬।  "West Indies tour of United Arab Emirates, 3rd T20I: Pakistan v West Indies at Abu Dhabi, Sep 27, 2016"। ESPN Cricinfo। সংগ্রহের তারিখ ২৭ সেপ্টেম্বর ২০১৬।  "Rumman Raees replaces injured Wahab Riaz"। ESPN Cricinfo। সংগ্রহের তারিখ ৬ জুন ২০১৭।  "Eng vs Pak: Hasan Ali swings Pakistan into maiden Champions Trophy final"। Deccan Chronicle। ১৪ জুন ২০১৭। সংগ্রহের তারিখ ১৫ জুন ২০১৭।  ইএসপিএনক্রিকইনফোতে রুম্মান রইস (ইংরেজি) টুইটারে রুম্মান রইস
সানি আবাচা

জেনারেল সানি আবাচা (২০ই সেপ্টেম্বর, ১৯৪৩ - ৮ই জুন, ১৯৯৮) নাইজেরিয়ার একজন প্রাক্তন সামরিক প্রশাসক। আবাচা হাউসা গোত্রের কান উপগোত্রে জন্মগ্রহণ করেন। তিনি স্থানীয় সরকারি কলেজে শিক্ষাগ্রহণের পর ১৯৬২ সালে সামরিক বাহিনীতে যোগ দেন। ১৯৮৪ সালে তিনি পদোন্নতিসূত্রে মেজর জেনারেল পদে উন্নীত হন এবং সেসময় ক্ষমতাসীন সুপ্রিম মিলিটারি কাউন্সিলের (১৯৮৪-১৯৮৫) একজন সদস্য ছিলেন। তিনি বাবাংগিদার ঘনিষ্ঠ সহযোগী ছিলেন। ১৯৮৫ সালে বাবাংগিদার ক্যুতে তিনি সমর্থন দেন এবং ফলশ্রুতিতে সেনাপ্রধান পদলাভ করেন। ১৯৯০ সালে তাকে প্রতিরক্ষা মন্ত্রী করা হয়। ১৯৯৩ সালে আবিওলার বিরুদ্ধে বাবাংগিদার নির্বাচনী পরাজয়ের পর তিনি নাইজেরিয়ার সবচেয়ে প্রভাবশালী ব্যক্তিতে পরিণত হন। ১৯৯৩ সালের ১৮ই নভেম্বর তিনি সরকারীভাবে নাইজেরিয়ার রাষ্ট্রপতি পদে আসীন হন। বিপুল বিরোধিতা ও ধর্মঘট উপেক্ষা করে তিনি নাইজেরিয়ার সমস্ত গণতান্ত্রিক দল নিষিদ্ধ ঘোষণা করেন। পশ্চিমা দেশগুলোর কাছে তেল বিক্রি করে তিনি তার বিরুদ্ধে গড়ে ওঠা আন্তর্জাতিক জনমত প্রতিহত করতে সক্ষম হন। আবাচা ৫৪ বছর বয়সে নাইজেরিয়ার রাজধানী আবুজায় রাষ্ট্রপতির বাসভবনে হৃদযন্ত্রের ক্রিয়া বন্ধ হয়ে মারা যান।
আসহাবে কাহফ (টিভি ধারাবাহিক)

আসহাবে কাহফ (ফার্সি: مردان آنجلس Mardān-e Ānjelos বা ফার্সি: اصحاب کهف আসহাব-এ ক্বাহফ), হল ১৯৯৭ সালের একটি ইরানি টিভি ধারাবাহিক। যা পরিচালনা করেছেন ফারাজুল্লাহ সালাহশুর। এ সিরিজে আসহাবে কাহাফের ঘটনা ইসলামিক বর্ণনা অনু্যায়ী দেখানো হয়েছে। বাংলাদেশের এসএ টিভি ২০১৭ এর এপ্রিল হতে সিরিজটি বাংলায় সম্প্রচার করা শুরু করে। জাফর দেহঘান — মেক্সিমিলিয়ানুস Hossein Yari — জুলিয়াস Jahanbakhsh Soltani — Decius মাহতাব কেরামাতি — হেলেন Reza Tavakkoli — এনথোনিয়াস Ardalan Shoja Kaveh — আদোনিয়াহ Reza Iranmanesh — Ioannis মাজিদ মশিরি — Mattus Yousef Moradian — মার্টিনুস Esrafil Alamdari — Sodinanus "সংরক্ষণাগারভুক্ত অনুলিপি"। ৯ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৭।  http://www.imdb.com/title/tt3084140/ "سریال مردان آنجلس 1377 – نوستالژیک تی وی | تماشای آنلاین+دانلود رایگان"। nostalgiktv.biz (Persian ভাষায়)। ২০১৫-১২-২২ তারিখে মূল থেকে আর্কাইভ করা। সংগ্রহের তারিখ ২০১৬-০২-১৩। উদ্ধৃতি শৈলী রক্ষণাবেক্ষণ: অচেনা ভাষা (link) "نقدی بر سریال مردان آنجلس"। www.hawzah.net (ফার্সি ভাষায়)। সংগ্রহের তারিখ ২০১৬-০২-১৩।  ইন্টারনেট মুভি ডেটাবেজে আসহাবে কাহফ (ইংরেজি)
কাউখালী আনোয়ারা বেগম উচ্চ বিদ্যালয়

কাউখালী আনোয়ারা বেগম উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের চেংখালী গ্রামে অবস্থিত। ১৯৮৯ সালে এলাকার কৃতি সন্তান, মরমী গবেষক ও আল্লামা রুমি সোসাইটির প্রতিষ্ঠাতা আলহাজ্ব সৈয়দ আহমদুল হক তারই সহধর্মিনীর নামে বিদ্যালয়টি প্রতিষ্ঠা করেন। ১৯৮৯ সালে প্রতিষ্ঠানটি অষ্টম শ্রেণীর প্রথম একাডেমিক স্বীকৃতি লাভ করে এবং পরবর্তীতে ১৯৯৩ সালের ১ জুলাই গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের অধীনে নিম্ন মাধ্যমিক বিদ্যালয় হিসেবে প্রথম এমপিও ভুক্ত হয়। পরবর্তীতে ১৯৯৫ সালে এটি মাধ্যমিক বিদ্যালয় হিসেবে এমপিও ভুক্ত হয়। বিদ্যালয় পরিচালনার জন্য জনাব সৈয়দ মাহমুদুল হককে সভাপতি করে ১২ জন বিশিষ্ট একটি পরিচালনা পরিষদ রয়েছে। বিদ্যালয়ের প্রধান শিক্ষক জনাব মোহাম্মদ আইয়ুব। এছাড়া আরো ১১ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন। বিদ্যালয় মূল ভবনটি একটি দ্বিতল ভবন। এছাড়া একটি টিনশেট ভবন রয়েছে। এলাকার শিক্ষার প্রসারে উচ্চ মাধ্যমিক পর্যায়ে শিক্ষা কার্যক্রম চালু করার লক্ষ্যে একটি একতলা ভবন নবনির্মিত হয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে তিন শতাধিক শিক্ষার্থী এ বিদ্যালয়ে অধ্যয়নরত আছে। ২০১৮ সালের এসএসসি পরীক্ষায় পাশের হার ৭২.২২%। কাউখালী আনোয়ারা বেগম উচ্চ বিদ্যালয় প্রাঙ্গনে স্থানীয় ইউনিয়ন পরিষদ সদস্য সৈয়দ মুহাম্মদ আবুল মনসুর এর উদ্যোগে ও সার্বিক সহযোগিতায় শহীদ মিনার নির্মিত হয় এবং ২০২০ সালের ২১ ফেব্রুয়ারি ভাষা আন্দোলনে শহীদদের স্মরণের মাধ্যমে এ শহীদ মিনারের উদ্বোধন করা হয়। রাঙ্গুনিয়া উপজেলার শিক্ষাপ্রতিষ্ঠানের তালিকা http://www.rangunia.chittagong.gov.bd/site/education_institute/833f5408-214a-11e7-8f57-286ed488c766/%E0%A6%95%E0%A6%BE%E0%A6%89%E0%A6%96%E0%A6%BE%E0%A6%B2%E0%A7%80%20%E0%A6%86%E0%A6%A8%E0%A7%8B%E0%A7%9F%E0%A6%BE%E0%A6%B0%E0%A6%BE%20%E0%A6%AC%E0%A7%87%E0%A6%97%E0%A6%AE%20%E0%A6%89%E0%A6%9A%E0%A7%8D%E0%A6%9A%20%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F%E0%A5%A4[স্থায়ীভাবে অকার্যকর সংযোগ] "বেতাগীতে নবনির্মিত শহীদ মিনারে ফুল দিতে পেরে উচ্ছ্বসিত শিক্ষার্থীরা"। swadinbangla71.com। স্বাধীন বাংলা ৭১। ২২ ফেব্রুয়ারি ২০২০। ১৮ জুন ২০২০ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০২০।
রোটারী বেতাগী ইউনিয়ন উচ্চ বিদ্যালয়

রোটারী বেতাগী ইউনিয়ন উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের বেতাগী গ্রামের চম্পাতলীতে অবস্থিত। ১৯৬৮ সালে বিদ্যালয়টি প্রতিষ্ঠিত হয়। এলাকার গণ্যমান্য ব্যক্তিবর্গের যৌথ উদ্যোগে এবং বিদ্যালয়ের প্রতিষ্ঠাতা প্রধান শিক্ষক জনাব আবুল হায়াত চৌধুরীর সার্বিক ব্যবস্থাপনায় বেতাগী ইউনিয়ন উচ্চ বিদ্যালয় নামে এ প্রতিষ্ঠানের শিক্ষা কার্যক্রম শুরু হয়। ১৯৬৯ সালে মাধ্যমিক ও উচ্চ মাধ্যমিক শিক্ষাবোর্ড কুমিল্লা থেকে স্বীকৃতি লাভ করে এবং ১৯৭০ সালে সর্বপ্রথম এসএসসি পরীক্ষায় অংশগ্রহণ করে। পরবর্তীতে এলাকার কৃতি সন্তান জনাব ইসকান্দার আহমদ চৌধুরীর একান্ত সহযোগিতায় জাপানী রোটারিয়ানদের সহায়তা লাভ করে প্রতিষ্ঠানটি। ১৯৮৬ সালের জুন সংখ্যা মাসিক রোটারী নো তোমো পত্রিকায় “অন্ধকারে আলোদিন” শিরোনামে জাপানী ভাষায় তিনি বাংলাদেশের পিছিয়ে পড়া একটি গ্রামে একটি আধুনিক বিদ্যালয় গড়ে তোলার ব্যাপারে জাপানী রোটারিয়ানদের উদ্দেশ্যে আকুল আবেদন জানাতে থাকেন। তিনি প্রথমে বেতাগীর অন্যতম কৃতি সন্তান প্রকৌশলী জনাব কামাল উদ্দীন আহমদ চৌধুরীর তৈরী নকশা ও প্রাক্কালনের ভিত্তিতে ১৯৮৬ সালের আগস্ট মাসে বেতাগী শুভেচ্ছা বিদ্যালয় প্রকল্প নামে জাপানি ভাষায় একটি তথ্য পুস্তিকা প্রণয়ন করেন। পরবর্তীতে বিশিষ্ট জাপানী রোটারিয়ানদের একান্ত প্রচেষ্টায় ১৯৮৯ সালের ফেব্রুয়ারি মাসে রোটারী ইন্টারন্যাশনাল জিলা ২৭৭০ থেকে এক শক্তিশালী প্রতিনিধি দল ডাঃ হিরোমু আকিয়্যামার নেতৃত্বে সর্বপ্রথম বেতাগী ইউনিয়ন উচ্চ বিদ্যালয় সফর করেন এবং বিদ্যালয়টির বিভিন্ন দিক সম্পর্কিত প্রয়োজনীয় তথ্যাবলী সম্যকভাবে অবহিত হন। তখন থেকেই তারা সহযোগিতা অব্যাহত রেখে চলেছেন এবং তখন থেকেই বিদ্যালয়ের নামকরণ হয় রোটারী বেতাগী ইউনিয়ন উচ্চ বিদ্যালয়। বিদ্যালয় পরিচালনার জন্য জনাব মোস্তাফিজুর রহমানকে সভাপতি করে ১২ জন বিশিষ্ট একটি পরিচালনা পরিষদ রয়েছে। বিদ্যালয়ের প্রধান শিক্ষক জনাব মোহাম্মদ শামসুল আলম। এছাড়া আরো ১৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন। ১৯৮৯ থেকে ১৯৯৫ সালের ৩১ ডিসেম্বর সময়ের ভিতর জাপানী রোটারিয়ানদের কাছ থেকে প্রকল্প নির্মাণের জন্য বাংলাদেশী মুদ্রায় প্রায় এক কোটি ২০ লক্ষ পরিমাণ আর্থিক সাহায্যে সুপরিকল্পিতভাবে পর্যায়ক্রমে ১১০/৩১ মাপের সাকুরা ও চম্পা নামের দুটি দ্বিতল পাকা ভবন এবং ১৫৬/৬৬ মাপের নীহারিকা নামের একটি সুন্দর সুদৃশ্য মিলনায়তন (auditorium) নির্মিত হয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে চার শতাধিক শিক্ষার্থী এ বিদ্যালয়ে অধ্যয়নরত আছে। ২০১৭ সালের এসএসসি পরীক্ষায় পাশের হার ৭৭.০১%। ১ জন পরীক্ষার্থী জিপিএ ৫ অর্জন করেছে। রাঙ্গুনিয়া উপজেলার শিক্ষাপ্রতিষ্ঠানের তালিকা শ্যামল মাটির ধরাতলে; লেখক: আবুল হায়াত চৌধুরী ও ইসকান্দর আহমদ চৌধুরী। "সংরক্ষণাগারভুক্ত অনুলিপি"। ২৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০১৭।
পারুল

পারুল বা পুলিলা (সংস্কৃত: පුලිල) বা পলল (সিংহলি ভাষায়: පලොල්) বৈজ্ঞানিক নাম: Stereospermum chelonoides) দক্ষিণ এশিয়ার একটি পর্ণমোচী বৃক্ষ। থেরবাদ বুদ্ধ মতে, এই গাছকে বোধীবৃক্ষ হিসাবে ব্যবহার করা হয়েছে, তৃতীয় গৌতম বুদ্ধ এটিকে "সরণকর - සරණංකර", এবং ২২তম বুদ্ধ "বিপাসি - විපස්සි" হিসেবে উল্লেখ করেছেন। The Plant List: A Working List of All Plant Species, ২ মে ২০১৯ তারিখে মূল থেকে আর্কাইভ করা, সংগ্রহের তারিখ ১৬ নভেম্বর ২০১৬ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Troup, Robert Scott (১৯২১), The silviculture of Indian trees, Clarendon Press, পৃষ্ঠা 688–689 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ব্রুনাইউ নদী

ব্রুনাইউ নদীটি স্নেপ নদীটির উপনদী এবং ১৫৩ মাইল দীর্ঘ (২৪৬ কিলোমিটার) উপকথা।নদীটি মার্কিন যুক্তরাষ্ট্রের আইডাহো এবং নেভাডা রাজ্যে অবস্থিত ।এটি দক্ষিণ পশ্চিম আইডাহোর প্রাচীন লাভা প্রবাহের মধ্যে একটি সংকীর্ণ ক্যানিয়ন খাদ দ্বারা প্রবাহীত হয়েছে।ব্রুনাই ক্যানিয়ন, যা ১,২০০ ফুট (৩৭০ মিটার) গভীর এবং ৪০ মাইল (৬৪ কিমি) দীর্ঘ পর্যন্ত বিস্তৃত, র্যাপিড এবং হট স্প্রিংস বৈশিষ্ট্যগুলি, এটি একটি জনপ্রিয় হোয়াইটওয়াটার ট্রিপ তৈরি করে। ব্রুনাইউ নদী এর ড্রেনেজ অববাহিকা জার্বিজ পর্বতমালার দক্ষিণ-পূর্ব দিকে, পশ্চিমে ওয়াইহি পর্বতমালা ও চাচ পাহাড়ের কাছে এবং পূর্বদিকে ব্রুনাই প্লেটাউ। ব্রুনাইউ নদী ব্যবস্থার উত্তর এলকো কাউন্টির হেম্বল্ট-টুয়েবে ন্যাশনাল বনের জার্বিজ এবং মাউন্টেন সিটি রেঞ্জার জেলাসমূহের মধ্যে এবং এর কাছাকাছি উৎপত্তি।তিনটি প্রধান নদী হল পূর্ব ফর্ক ব্রুনাই নদীর, পশ্চিম ফর্ক ব্রুনাই নদীর এবং জারবিজ নদী, যা সাধারণত উঁচুতে প্রবাহিত হয়।জারবিজ নদী পশ্চিম ফর্ক যোগদান, তারপর পূর্ব এবং পশ্চিম ফোর্বস প্রধান ব্রুনউ নদীর গঠন যোগদান করে।শেপ ক্রিক এবং জ্যাকস ক্রিক পশ্চিম থেকে যোগদান করে, এবং ক্লোভার ক্রিক পূর্ব থেকে যোগদান করে।বেশিরভাগ নদী এলাকা জলবায়ুগুলি উচ্চ প্লেটেশনের দ্বারা চিহ্নিত হয় যার মাধ্যমে ব্রুনাউ এবং এর উপনদী গভীর, নিখুঁত খাল, বিশেষত মধ্যম ব্রুনাই নদী এবং জার্জিজ নদী, ভেপ ক্রিক এবং পূর্ব ফোর ব্রুনাইয়ের নিম্নতর সীমানার মধ্যে পড়ে। আববাহিকায় যার মাধ্যমে ব্রুনাউ এবং এর উপনদী গভীর, নিখুঁত খাল, মধ্যবিত্ত ব্রুনাই নদী এবং জারবিজ নদী, মেষ ক্রিক ও পূর্ব ফোর ব্রুনাইয়ের নিম্নতর সীমানার মধ্যে দিয়ে যায়। ব্রুনাইউ নদী স্নেক নদীর সি জে জে স্ট্রাইক রিজার্ভেরির পাম্প এবং ক্যানিয়ন অঞ্চলের ১৬ মাইল (২৬ কিলোমিটার) উডফ্রীম থেকে বেরিয়ে আসে।এই সময়ে নদী বিস্তৃত এবং উর্বর স্নেক নদী আববাসিকায় প্রবেশ।জলাশয় নিচের এই অংশটি খামার এবং শাখায় এবং ব্রুনাউ শহর দ্বারা দখল করা হয়। "Bruneau River"। Geographic Names Information System. U.S. Geological Survey। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Bruneau Subbasin Plan, Assessment" (পিডিএফ)। ১৩ ফেব্রুয়ারি ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ জুন ২০১৭। , Northwest Power and Conservation Council U.S. Geological Survey. National Hydrography Dataset high-resolution flowline data. "The National Map"। ৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ মে ৩, ২০১১।
জুন ২০১৭ পর্তুগাল দাবানল

১৭ জুন ২০১৭ শনিবার পর্তুগালের কোয়িমব্রা থেকে ৫০ কিলোমিটার দক্ষিণ-পূর্বে পেদ্রোগাও গ্রান্দে জেলার বনে আগুন লাগার ফলে দাবানলের সৃষ্টি হয়। এই ঘটনায় ৫৭ জন নিহত এবং ৫৯ জন আহত হয়েছে। পর্তুগিজ সরকার রোববার থেকে তিনদিনের জাতীয় শোক দিবস ঘোষণা করেছে। শনিবার পর্তুগালের কয়েকটি অঞ্চলের ওপর দিয়ে প্রচণ্ড তাপপ্রবাহ বয়ে যায়। সেসব অঞ্চলে তাপমাত্রা ছিল ৪০ ডিগ্রি সেলসিয়াসের ওপরে। ওই দিন বিকেলে পেদরোগো গ্রানজি পৌরসভায় দাবানলের সৃষ্টি হয় এবং দ্রুত তা ছড়িয়ে পড়ে। ওই দাবানলের আগুন নিয়ন্ত্রণে আনতে কয়েক শ অগ্নিনির্বাপণকর্মী ও ১৬০টি যানবাহন পাঠানো হয়। বনে আগুন লাগার কারণ জানা যায়নি। আগুন নিয়ন্ত্রণে আনতে প্রায় ছয়শোর মতো দমকলকর্মী কাজ কররে। ছয়জন দমলকর্মীও গুরুতর আহত এবং দুজন কর্মী নিখোঁজ বলে জানায় পর্তুগালের রাষ্ট্রীয় বার্তা সংস্থা। দেশটির স্বরাষ্ট্রমন্ত্রী জানিয়েছেন, নিহতদের মধ্যে ৩০ জন তাদের গাড়ির ভেতরে বদ্ধ অবস্থায় আগুনে পুড়ে মারা যান। তিনজনের মৃত্যু হয় ধোয়ায় দম বন্ধ হয়ে। এছাড়া গাড়ির বাইরে ১৭জনের মরদেহ পাওয়া যায়। আগুন নিয়ন্ত্রণে আনার জন্য প্রতিবেশী স্পেন ব্যাপক সহায়তা করে। এছাড়া ইউরোপীয় ইউনিয়ন আন্তর্জাতিক অগ্নিনির্বাপক ব্যবস্থা এবং ত্রাণ তৎপরতায় সমন্বয় সাধনের কাজ করে। "পর্তুগালে দাবানলে ৬২ জনের মৃত্যু"। সংগ্রহের তারিখ ১৯ জুন ২০১৭।  "পর্তুগালে দাবানলের ঘটনায় নিহত অন্তত ৫৭ জন"। সংগ্রহের তারিখ ১৯ জুন ২০১৭।  "পর্তুগালে দাবানলে নিহত ২৪"। সংগ্রহের তারিখ ১৯ জুন ২০১৭।
ট্রেইনেরা

কান্তাব্রিয়ান সাগর ঊপকূলের দক্ষিণ দিকের বে অব বিস্কেতে প্রচলিত এক ধরনের ঐতিহ্যবাহী নৌকা হল ট্রেইনার। ট্রেইনার প্রসারিত অগ্রভাগ সমেত গোলাকার শক্তপোক্ত এক ধরনের নৌকা, যা কান্তাব্রিয়ান সাগরের ঢেউ মোকাবেলায় সক্ষম। সাধারণত এই নৌকার মাঝিদেরকে ট্রেইনার বলে। তারা সামুদ্রিক এনকোভি ও সারডিন মাছ নিকটস্থ বাজারে বিক্রি করতে এক ধরনের প্রতিযোগিতায় লিপ্ত হত। সেই স্মরণে বর্তমানে ট্রেইনার একটি আধুনিক প্রতিযোগিতামূলক খেলাধূলার অংশ হয়ে দাঁড়িয়েছে।  স্প্যানিশ ভাষায় ট্রেইনেরা, ট্রেইনেরু, ট্রেইনর বা ট্রেইনরো বলা হলেও ব্যাস্ক ভাষায় ট্রেনেরো নামে পরিচিত। ফ্রেঞ্চ ভাষায় ট্রেইনিয়ার এবং গ্যালিসিয়ান ভাষায় ট্রেইনিয়েরা বা ট্রেইনা বলা হয়। ট্রেইনা শব্দটি এসেছে "হাতে বোনা জাল" শব্দটি থেকে, যা সামুদ্রিক মাছ ধরতে ব্যবহার করা হত। আবার ল্যাটিন ভাষার দিক থেকে ধরলে নৌকাটির নাম এসেছে "টেনে ধরা" শব্দটি থেকে। বর্তমানে তেরো জন সদস্যের একটি দল নৌকা চালায়। আরো জন সদস্য জোড়ায় জোড়ায় বৈঠা চালালেও একজন সদস্য বৈঠা হাতে নেয় না। তেরো নাম্বার সদস্য নৌকার একদম কোনায় উঁচুতে বসে থাকে। তার দায়িত্ব হয় অন্য সদস্যদের উজ্জীবিত রাখা এবং নৌকা বাইতে উৎসাহ দেয়া। প্রতিটা নৌকার নিজস্ব পতাকা থাকে। প্রায়শঃই দলের নিজস্ব রঙে নৌকা রাঙানো হয়।   একটি নৌকা বানাতে কমপক্ষে এক থেকে দেড় মাস সময় লেগে যায়। ট্রেনার নৌকাগুলো ১২ মিটার লম্বা এবং ঠিক মাঝখানে ১.৭২ মিটার প্রশস্ত হয়। ৯৫ সে.মি গলুই, ৭৫ সে.মি লেজ এবং ৬০.৫ সে.মি গভীরতা এই ধরনের নৌকার বৈশিষ্ট্য।  আনুসাঙ্গিক সব কিছু মিলিয়ে একটা নৌকার ওজন ২১০ থেকে ২৩০ কে.জির মত হয়ে থাকে। তবে বৈঠা এবং অন্যান্য জিনিসপাতি মিলিয়ে কোনভাবেই ২০০ কে.জি কম হতে পারবে না। বছরের পর বছর ধরে ট্রেইনার বানাতে কাঠের ব্যবহার প্রচলিত আছে। তবে আজকাল কার্বন ফাইবার এবং কেভলারের ট্রেইনার বানাতে অনেকটা বিমান বানানোর প্রযুক্তিও ব্যবহৃত হয়। অনেকটা এয়ারবাস ৩৮০ বানানোর প্রযুক্তিতে এইসনব ট্রেইনারে জিপিএস সিস্টেম অন্তর্ভুক্ত করা হয়েছে। এসবের ফলে ট্রেইনারের দামও বৃদ্ধি পাচ্ছে। একটি ভালো ধরনের ক্লাবের নৌকা সাধারনত দুই থেকে তিন বছর টিকে।। ২০০৮ সালের হিসেব অনুযায়ী একটি ট্রেইনারের দাম সাধারণত ২৫,০০০ ইউরো দিয়ে শুরু হয়। একটি প্রতিযোগিতা সাধারণত সাড়ে পাঁচ কি.মি দৈর্ঘ্যের হয়। হয় একবার নাহয় যাওয়া আসা মিলিয়ে দুই ধরনের প্রতিযোগিতা হয়ে থাকে। প্রতিটা নৌকার নিজস্বে লেইন থাকে এবং কোন নৌকা নিজস্বে লেইনের বাইরে যেতে পারবে না। এছাড়াও, এক দলের মাঝির বৈঠা কোনভাবেই অন্য দলের মাঝির বৈঠায় বা অন্যদলের নৌকা স্পর্শ করতে পারবে না। নৌকা বাইচ প্রতিযোগিতা শুরুর ২০ সেকেন্ডের মাঝে কোন অস্বাভাবিক ঘটনা ঘটলে প্রতিযোগিতা পুনরায় শুরু করার নিয়ম আছে। জয়ী দলকে পুরষ্কারের টাকার পাশাপাশি প্রতিযোগিতা অনুষ্ঠিত শহরের ব্যান্ডেরা বা পতাকা দেয়া হয়। জয়ো দল তাদের বৈঠা উঁচু করে ধরে বিজয়োৎসব পালন করে থাকে। এঁকে "অরস আপ" বলে অভিহিত করা হয়।  যদিও বেশিরভাগ নৌকা বাইচের দল পুরুষদের সমন্বয়ে গঠিত, তবে ঐতিহাসিকভাবে নারী মাঝিদের খোঁজ পাওয়া যায়। "traineru"। Orotariko Euskal Hiztegia। Euskaltzaindia। সংগ্রহের তারিখ ২৭ আগস্ট ২০১২।  "Liga Galega de Traiñeiras" (Spanish and Galician ভাষায়)। ২০১২। সংগ্রহের তারিখ ২০১২-০৮-২৫। উদ্ধৃতি শৈলী রক্ষণাবেক্ষণ: অচেনা ভাষা (link) "Diccionario de la lengua española"। Real Academia Española। সংগ্রহের তারিখ ২৭ আগস্ট ২০১২।  "treina"। Orotariko Euskal Hiztegia। Euskaltzaindia। সংগ্রহের তারিখ ২৭ আগস্ট ২০১২।  Las traineras se construyen con avanzadas técnicas de la aeronáutica El Diario Montañés (in Spanish).
আর্মি ইনস্টিটিউট অব বিজনেস এডমিনিস্ট্রেশন, সিলেট

আর্মি ইনস্টিটিউট অব বিজনেস এডমিনিস্ট্রেশন, সিলেট বা আর্মি আইবিএ, সিলেট হচ্ছে জালালাবাদ সেনানিবাসে অবস্থিত একটি বিজনেস স্কুল। এটি বাংলাদেশ সেনাবাহিনী কর্তৃক পরিচালিত ও বাংলাদেশ ইউনিভার্সিটি অব প্রফেশনালস এর অধিভুক্ত। এটির শিক্ষাগত পাঠ্যক্রমটি বাংলাদেশ ইউনিভার্সিটি অব প্রফেশনালস এর একাডেমিক কাউন্সিল এবং সিন্ডিকেট কর্তৃক অনুমোদিত এবং নিয়ন্ত্রিত হয়। ইনস্টিটিউটটি - অপারেশন্স ম্যানেজমেন্ট, বিপণন, অর্থায়ন, অ্যাকাউন্টিং, মানবসম্পদ ব্যবস্থাপনা এবং সরবরাহ চেইন পরিচালনাসহ বিভিন্ন বিশেষীকরণ ক্ষেত্রগুলিতে ব্যবসায় প্রশাসনে স্নাতক (বিবিএ) এবং ব্যবসায় প্রশাসনে মাস্টার (এমবিএ) ডিগ্রী প্রদান করে। আর্মি ইনস্টিটিউট অব বিজনেস এডমিনিস্ট্রেশন ১৫ জানুয়ারি, ২০১৫ সালে সিলেট জালালাবাদ ক্যান্টনমেন্টে প্রতিষ্ঠা করা হয়। এটি বাংলাদেশ ইউনিভার্সিটি অব প্রফেশনালস-এর অধিভুক্ত একটি প্রতিষ্ঠান বাংলাদেশ সেনাবাহিনীর দ্বারা পরিচালিত হয়। ব্রিগেডিয়ার জেনারেল এম জহিরুল ইসলাম, এনডিসি, পিএসসি, জি (অব।) ইনস্টিটিউটের প্রতিষ্ঠাতা পরিচালক ছিলেন। এটি বাংলাদেশ ইউনিভার্সিটি অব প্রফেশনালস-এর শিক্ষাক্রম অনুসরণ করে থাকে। এই প্রতিষ্ঠানের অস্থায়ী ক্যাম্পাস জালালাবাদ ক্যান্টনমেন্ট পাবলিক স্কুল এন্ড কলেজ, সিলেটে প্রতিষ্ঠা করা হয়। ইনস্টিটিউটটি সিলেট থেকে আট কিলোমিটার উত্তর পশ্চিমে, সিলেট-তামাবিল মহাসড়কের পাশে জালালাবাদ সেনানিবাসে অবস্থিত। ইনস্টিটিউটটি সিলেট আঞ্চলিক সদরের মাধ্যমে বাংলাদেশ সেনাবাহিনী দ্বারা পরিচালিত হয়। সিলেট এলাকার এরিয়া কমান্ডার হলেন ইনস্টিটিউটের প্রধান। সেনাবাহিনী, অনুষদ সদস্য, প্রশাসনিক কর্মী, শিক্ষার্থী এবং অভিভাবকদের প্রতিনিধি সমন্বয়ে গঠিত আঠারো সদস্যের পরিচালনা পর্ষদ দ্বারা ইনস্টিটিউটটি পরিচালিত হয়। একাডেমিক পাঠ্যক্রমটি বাংলাদেশ মঞ্জুরি কমিশনের বিধি মোতাবেক বাংলাদেশ ইউনিভার্সিটি অফ প্রফেশনালস দ্বারা পরিচালিত হয়। ইনস্টিটিউটের বর্তমান পাঠ্যক্রমে ব্যাচেলর অব বিজনেস অ্যাডমিনিস্ট্রেশন (বিবিএ) এবং বিজনেস অ্যাডমিনিস্ট্রেশন (এমবিএ) প্রোগ্রাম রয়েছে। বিশেষায়িত প্রধান ক্ষেত্রগুলির মধ্যে অন্তর্ভুক্ত রয়েছে অপারেশন পরিচালনা, অ্যাকাউন্টিং, আর্থিক, বিপণন, মানবসম্পদ পরিচালনা এবং সরবরাহ চেইন পরিচালনা। আর্মি ইনস্টিটিউট অব বিজনেস এডমিনিস্ট্রেশন, সাভার "Army Institute of Business Administration"। www.aibasylhet.edu.bd। সংগ্রহের তারিখ ২০১৭-০৪-০৩।  Independent, The। "Delivering education by the army"। Delivering education by the army | theindependentbd.com। সংগ্রহের তারিখ ২০১৭-০৪-০৩।
২০১৭ ফিফা কনফেডারেশন্স কাপ গ্রুপ এ

২০১৭ ফিফা কনফেডারেশন্স কাপের গ্রুপ এ এর খেলা ১৭ হতে ২৪ জুন ২০১৭ পর্যন্ত অনুষ্ঠিত হয়েছে। এই গ্রুপে রয়েছে রাশিয়া, নিউজিল্যান্ড, পর্তুগাল এবং মেক্সিকো। এই গ্রুপের শীর্ষ দুটি দল সেমি-ফাইনালে খেলার যোগ্যতা অর্জন করবে। নোট এই র‌্যাঙ্কিং ২০১৭ ফিফা কনফেডারেশন্স কাপের ড্রয়ের সময়ের। ২১ জুন ২০১৭ তারিখের খেলা শেষের পর হালনাগাদকৃত। উৎস: ফিফা শ্রেণীবিভাগের নিয়মাবলী: গ্রুপ পর্বের টাইব্রেকার (H) স্বাগতিক। সেমি-ফাইনালে, এই গ্রুপের চ্যাম্পিয়ন খেলবে গ্রুপ বি এর রানার-আপের সাথে। এই গ্রুপের রানার-আপ খেলবে গ্রুপ বি এর চ্যাম্পিয়নের সাথে। নিম্নের সকল সময় মস্কো সময় (ইউটিসি+৩) অনুযায়ী, ১৭ জুন ২০১৭ (2017-06-17) ১৮:০০ ক্রেস্তভস্কি স্টেডিয়াম, সেন্ট পিটার্সবার্গ দর্শক সংখ্যা: ৫০,২৫১ রেফারি: উইলমার রোলদান (কলম্বিয়া) ১৮ জুন ২০১৭ (2017-06-18) ১৮:০০ কাজান এরিনা, কাজান দর্শক সংখ্যা: ৩৪,৩৭২ রেফারি: নেস্টর পিটানা (আর্জেন্টিনা) ২১ জুন ২০১৭ (2017-06-21) ১৮:০০ অতক্রিতিয়ে এরিনা, মস্কো দর্শক সংখ্যা: ৪২,৭৫৯ রেফারি: জিয়ানলুকা রচি (ইতালি) ২১ জুন ২০১৭ (2017-06-21) ২১:০০ ফিস্ট অলিম্পিক স্টেডিয়াম, সোচি দর্শক সংখ্যা: ২৫,১৩৩ রেফারি: বাকারি গাসামা (গাম্বিয়া) ২৪ জুন ২০১৭ (2017-06-24) ১৮:০০ কাজান এরিনা, কাজান দর্শক সংখ্যা: ৪১,৫৮৫ রেফারি: ফাহাদ আল-মিরদাসি (সৌদি আরব) ২৪ জুন ২০১৭ (2017-06-24) ১৮:০০ ক্রেস্তভস্কি স্টেডিয়াম, সেইন্ট পিটার্সবার্গ দর্শক সংখ্যা: ৫৬,২৯০ রেফারি: মার্ক গেইগার (মার্কিন যুক্তরাষ্ট্র) "Regulations – 2017 FIFA Confederations Cup Russia" (পিডিএফ)। FIFA.com। ১২ জুলাই ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ জুন ২০১৭।  "Tactical Line-up – Group A – Russia - New Zealand" (পিডিএফ)। FIFA.com। Fédération Internationale de Football Association। ১৭ জুন ২০১৭। ৩ জুলাই ২০১৮ তারিখে মূল (PDF) থেকে আর্কাইভ করা। সংগ্রহের তারিখ ১৭ জুন ২০১৭।  "Russia v New Zealand – Man of the Match"। FIFA.com। Fédération Internationale de Football Association। ১৭ জুন ২০১৭। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৭।  "Tactical Line-up – Group A – Portugal - Mexico" (পিডিএফ)। FIFA.com। Fédération Internationale de Football Association। ১৮ জুন ২০১৭। ১২ জুলাই ২০১৭ তারিখে মূল (PDF) থেকে আর্কাইভ করা। সংগ্রহের তারিখ ১৮ জুন ২০১৭।  "Portugal v Mexico – Man of the Match"। FIFA.com। Fédération Internationale de Football Association। ১৮ জুন ২০১৭। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৭।  "Tactical Line-up – Group A – Russia - Portugal" (পিডিএফ)। FIFA.com। Fédération Internationale de Football Association। ২১ জুন ২০১৭। ৩ জুলাই ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২১ জুন ২০১৭।  "Russia v Portugal – Man of the Match"। FIFA.com। Fédération Internationale de Football Association। ২১ জুন ২০১৭। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।  "Tactical Line-up – Group A – Mexico - New Zealand" (পিডিএফ)। FIFA.com। Fédération Internationale de Football Association। ২১ জুন ২০১৭। ১২ জুলাই ২০১৭ তারিখে মূল (PDF) থেকে আর্কাইভ করা। সংগ্রহের তারিখ ২১ জুন ২০১৭।  "Mexico v New Zealand – Man of the Match"। FIFA.com। Fédération Internationale de Football Association। ২১ জুন ২০১৭। ২৭ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৭।  অফিসিয়াল ওয়েবসাইট অফিসিয়াল ডকুমেন্টস এন্ড ম্যাচ ডকুমেন্টস ওয়েব্যাক মেশিনে আর্কাইভকৃত ৪ জুলাই ২০১৭ তারিখে